2019-ben nagy, 2,5 pontos előnnyel másodszor nyerte meg Irán sakkbajnokságát, 11 játszmából 9 pontot érve el. A sakk-csapatvilágbajnokságon kilenc játszmából hét pontot szerzett, és a hatodik helyen végzett Irán csapatának legjobb pontszerzője volt. Március végén a 3rd Sharjah Masters tornán holtversenyben az 1–7. (végeredményben a 4.) helyen végzett. Áprilisban a negyeddöntőig jutott a Chess.com Bullett Championship tornán, ahol a későbbi győztes Nakamura Hikarutól szenvedett vereséget. Áprilisban nyolcas holtversenyt követően a 2. helyet szerezte meg a Reykjavík Openen. A 2019-es Ázsia-bajnokságon a 6. helyen végzett, ezzel kvalifikációt szerzett a 2019-es sakkvilágkupára.